open-index/open-wikipedia-markdown huggingface dataset:
Heron Carvic

**Heron Carvic** (født 21. januar 1913 i London, død 9. februar 1980) var en britisk skuespiller og forfatter som hadde stemmen til Gandalv i BBC Radios hørespill basert på *[[Hobbiten]]*. Han skrev også en rekke bøker.

Som forfatter skapte han figurene og skrev de første fem bøkene om den pensjonerte miss Emily D. Seeton, en skjønnsom parodi på Agatha Christies figur miss Marple. Ytterligere bøker i denne bokserien ble skrevet av to andre forfattere som benyttet pseudonymer med initialene «HC». Roy Peter Martin som «Hampton Charles» skrev tre romaner som alle ble utgitt i 1990. Sarah J. Mason, som skrev som «Hamilton Crane», fortsatte serien og skrev ytterligere 14 bøker, en del som fortsatt er i trykk. Masons bøker modifiserte Carvics figurer såpass mye at det er stort sett kun navnene som er gjenkjennbare for de som leste de første fem bøkene.

## Filmografi
* *[[Doctor Who]]* &ndash; Morpho (stemme) i historien *[[The Keys of Marinus]]*.
* *[[The Avengers (TV-serie)|The Avengers]]* &ndash; Five i episoden *Square Root of Evil*.
* *[[Police Surgeon]]* &ndash; advokat i episoden *Under the Influence*.

## Bibliografi
* *Picture Miss Seeton* (1968).
* *Miss Seeton Draws the Line* (1969). 
* *Miss Seeton, Bewitched* (tittel i USA: *Witch Miss Seeton*) (1971).
* *Miss Seeton Sings* (1973).
* *Odds on Miss Seeton* (1975).

## Referanser


## Eksterne lenker
* .
Suppe

**Suppe** er en flytende kokerett som enten kan serveres som forrett eller hovedrett. Det finnes mange måter å lage supper på, og suppene kan ha mange navn. Blant de mest tradisjonsrike suppene i Norge finner man fersk suppe, ertesuppe og fiskesuppe. Blant de mest populære utenlandske suppene er tomatsuppe.

Hovedsakelig er supper kokt med en kraft eller gjerne også buljong som basis. Deretter tilsatt smakstilsetninger som grønnsaker, urter, kjøtt, fisk og krydderier, alt etter hvilken type suppe man ønsker. Det finnes både varme og kalde supper. 

Fruktsupper lages vanligvis av en eller flere frukter som kokes i vann, og tilsettes tykningsmiddel (fra gammelt av: potetmeljevning) mot slutten av kokeperioden. Samme basis med mer frukt og jevning gir enten kompott (seigtflytende) eller grøt.

Noen av dem er: 
*Consommé
*:Er en klaret suppe, med en buljong som hovedingrediens.
*Bisque
*:En kremet suppe, lagd en purée av enten sjømat, grønnsaker eller kjøtt. Deretter tilsatt fløte, og tyknet med bechamelsaus.
*Velouté
*:Er en klaret suppe, en raffinert versjon av buljongen. Ofte tyknet med egg, smør eller fløte.
*Dessertsupper
*:(Ginataan, Oshiruko)
*Fruktsupper
*:Er helst servert kalde, med noen unntak, som den norske Fruktsuppen.

## Eksterne lenker
* 
* «Oppskrifter på supper», fra NRK
Ian Cullen

**Ian Cullen** (født 20. oktober 1939 i West Boldon i County Durham i England, død 12. november 2019) var en skuespiller som hadde mange roller innen britisk TV. Han har blant annet spilt Skinner i flere sesonger av *Z-Cars*, i *Emergency Ward 10* og han var en av de opprinnelige skuespillerne i såpeoperaen *Family Affairs*. Cullen har også ledet en veldig suksessrik teatergruppe for ungdommer i Surrey (Surrey Heath Young Actors Company) i flere år. Han bor med kona Yvonne som også er dramalærer.

Han spilte i *[[Doctor Who]]*-historien *[[The Aztecs]]* i 1964 og ble intervjuet i forbindelse med den for DVD-utgivelsen i 2002.

## Referanser


## Eksterne lenker
* 
* .
Kastanjeslekten

* japankastanje (*C.&nbsp;crenata*)
* amerikakastanje (*C.&nbsp;dentata*)
* *[[Castanea henryi]]*
* kinakastanje (*C.&nbsp;mollissima*)
* *[[Castanea ozarkensis]]*
* *[[Castanea pumila]]*
* edelkastanje *(C&nbsp;sativa*)
* *[[Castanea seguinii]]*

**Kastanjeslekten** (*Castanea*) er en slekt med løvfellende trær og busker i bøkefamilien.

Noen arter er opptil 30&nbsp;m høye trær med én rett stamme. Slike arter er edelkastanje (*Castanea sativa*)*, [[Castanea henryi]]* og tidligere  amerikakastanje (*C.&nbsp;dentata*). De andre artene er lavere og har ofte flere stammer. Barken er furete, og kvistene har ikke endeskudd. Bladene er stive med sidenerver som ikke er forgrenet, og hver nerve ender i en tornete tann. Bladene sitter egentlig spredt, men bladstilken er vridd, så det ser ut som om bladene sitter parvis.

Kastanjetrær er sambu med adskilte hann- og hunnblomster på samme tre. Hannblomstene sitter i lange rakler. Hunnblomstene sitter enten nederst i raklene med hannblomster eller i egne, korte rakler. Hannblomstene har 10–12 pollenbærere. Blomstene dufter sterkt og bestøves av bier og andre insekter. Nøttene sitter 1–3 sammen i en tornete skål, *cupola*.

Slekten er disjunkt utbredt i de tre områdene med temperert løvskog på den nordlige halvkule. Edelkastanje vokser i Europa og Vest-Asia, og er naturalisert i Nord-Afrika. I Kina, Korea og Japan er det til sammen fire arter. Ulike kilder angir mellom tre og sju arter i østlige Nord-Amerika. Her vokste tidligere amerikakastanje før den ble omtrent utryddet av en innført soppsykdom tidlig på 1900-tallet.

De spiselige nøttene heter kastanjer. De er litt astringerende, og er det er ikke vanlig å spise dem rå. De kan blant annet stekes eller males til mel. Trevirket minner om eik og brukes på samme måte.

Kastanjeslekten er ikke i nær slekt med hestekastanjeslekten (*Aesculus*), som er de mest kjente kastanjene i Norge. Hestekastanje har også brune nøtter omgitt av et tornete hylster, men disse nøttene er ikke spiselige og er større enn de egentlige kastanjene. Vannkastanje er rotknollene til sumpplanten *Eleocharis dulcis* i starrfamilien. Vann-nøtt (*Trapa natans*) har store, spiselige frø som minner om kastanjer.

## Galleri

Castanea sativa JPG(C1).jpg|En gammel edelkastanje på Korsika
Castanea dentata 3142.jpg|Bladverk og blomster hos amerikakastanje
Sweet Chestnut At Kew Gardens (3997505437).jpg|Frukt hos edelkastanje
Castanea crenata - Japanese Chestnut floor.jpg|Japankastanje brukt som parkett


## Litteratur
* 
* 
* 
* 
* 

## Eksterne lenker
*
Walter Randall

**Walter Randall** (født 1918, død 2008) var en britisk danser og senere skuespiller som har hatt mange roller innen britisk TV, inkludert *[[The Saint (TV-serie)|The Saint]]*, *[[Out of This World (TV-serie 1962)|Out of This World]]*, *[[Javel, herr statsråd|Yes Minister]]*, *[[The Professionals (TV-serie)|The Professionals]]* og *[[Dixon of Dock Green]]*.

Han spilte i *[[Doctor Who]]*-historien *[[The Aztecs]]* i 1964 og ble intervjuet i forbindelse med den for DVD-utgivelsen i 2002. Han spilte også i fem andre *Doctor Who*-historier.

## Eksterne lenker
*
Kikert

* *C. a.* subsp. *arietinum*, kultivert kikert
* *C. a.* subsp. *reticulatum*, vill kikert

**Kikert** (*Cicer arietinum*), også kalt **bukkert** og **bukk-ert**, er en plante i erteblomstfamilien som gir belgfrukt med spiselig ertefrø. I norske dagligvarebutikker selges ertefrøene, ofte hermetiserte og kokte, under navnet «garbanzobønner», som egentlig er det spanske navnet på kikerter. Dette brukes også ofte i norsk og internasjonal matlagingsterminologi, vekselvis også av og til med navn som «chana» og «bengal gram».

Arten dyrkes særlig øst i Middelhavsregionen og Vest-Asia østover til India og deler av Kina, men den er også introduserte til en lang rekke andre land. Den trives best i subtropisk klima, men tåler også temperert klima uten frost. Den har ikke blitt risikovurdert for Fastlands-Norge, fordi den er utenfor avgrensningen for risikovurdering. Kikert er imidlertid observert flere steder i Norge, blant annet på Sør-Østlandet, Vestlandet og i Trøndelag. Den mangler imidlertid potensiale til å etablere seg her.

Planten er 20 til 50&nbsp;cm høy, og har små blader på begge sider av stammen. En belg inneholder to eller tre frø, som typisk kalles *erter*. Blomstene er hvite eller blå med rødlig skjær. Kikerter vokser i subtropisk eller tropisk klima med mer enn 400&nbsp;mm nedbør i året. De kan også dyrkes i temperert klima, men avlingen vil da bli langt mindre.

Kirkert gir et viktig tilskudd av proteiner i kostholdet til mange folk. Modne kikerter kan brukes i salater, stuinger, males til mel (i indisk matlagning er dette kjent som besan), hakkes og frityrstekes i boller som falafel, røres sammen og bakes som farinata, kokes og moses til hummus eller ristes og krydres som snacks. I India, hvor kikert kalles *chana*, inngår frøene ofte i vegetarisk mat. I mange deler av India spiser man også umodne kikerter som snacks, mens planten brukes som en grønnsak i salater.

I det sørøstlige Tyrkia finnes *C. reticulatum*, en viltvoksende primær slektning av kikert, av og til også klassifiser som en underart av kikert (jevnfør ). Utbredelsen er nå sterkt begrenset, men det er i dette området man tror at planten kan ha blitt domestisert, en hendelse som gjerne dateres til rundt år 7000 f.Kr. Domestiserte kikerter er funnet på pre-keramiske neolittiske B-bosetninger i Tyrkia og Levanten, blant annet i Çayönü, Hacilar og Tell es-Sultan (gamle Jeriko). Rundt år 6000 f.Kr. spredte kikerter seg til Middelhavsområdet, og så videre til India rundt år 3000 f.Kr. I Sør-Frankrike har mesolittiske lag i en hule ved L'Abeurador i Hérault avdekket kikerter, som er karbondatert til år 6790 ± 90 f.Kr. I sen-neolittiske funnsteder i Thessalia, Kastanas, Lerna og Dimini i Hellas (cirka år 3500 f.Kr.) er det også påvist kikerter.


Cicer arietinum 003.JPG|Fruktbærende plante
Chickpea pods.jpg|Belger og ertefrø
Cicer arietinum20100417 08.jpg|Ertefrø (kabuli-type)
Chickpea in black colour.jpg|Ertefrø (desi-type)


## Referanser




## Eksterne lenker
*
Barzan Ibrahim al-Tikriti

**Barzan Ibrahim El-Hasan al-Tikriti** (1951–2007) (også kalt: Barazan Ibrahim al-Tikriti og Barasan Ibrahem Alhassen) (arabisk: برزان إبراهيم الحسن التكريتي) var en av Saddam Husseins tre halvbrødre. Han var tidligere leder for Iraks hemmelige tjenester, Mukhabarat. 

Fra 1988 til 1998 var han Iraks representant i FN. 

Fram til 1995 var han ansvarlig for Saddams personlige formue. Denne oppgaven ble imidlertid gitt til et nettverk med utenlandske meglere. Saddam besluttet at ingen i Irak kunne være tiltrodd denne jobben. 

Amerikanske ledere plasserte ham i det de kalte «Saddam's Dirty Dozen», som var ansvarlige for mange tilfeller av tortur og drap i Irak. Han ble fanget 17. april 2003. 

5. november 2006 ble Barzan, sammen med Saddam og den tidligere lederen for Iraks høyeste domstol, Awad Hamed al-Bandar, dømt til døden. 

3. januar 2007 annonserte offisielle representanter at Barzan Ibrahim al-Tikrit og Awad Hamed al-Bandar ble planlagt hengt torsdag 4. januar 2007. Eksekveringen ble utsatt etter sterkt internasjonalt press. al-Tikriti ble henrettet ved hengning 15. januar 2007.

## Referanser
Akkar

**Akkar** (*Todarodes sagittatus*) er en torpedoformet stimsvømmende tiarmet blekksprut, som i store deler av verden blir brukt til mat. Det er den vanligste blekksprutarten langs norskekysten. I Norge har den mest blitt brukt som agn. Den blir ca. 60 cm lang og lever bare ett år. Akkaren lever i store flokker og beiter på mesopelagiske fiskearter i tillegg til krill, reker og andre arter av blekksprut.

På starten av 1980-tallet var forekomstene så store at blekkspruten var i veien for annet fiske. Det ble forsket intenst på akkaren i denne perioden, før forskerne la ned i 1985. Da forsvant akkaren, som man tror gyter på dypt vann vest for Irland, ettersom det er funnet yngel der.

## Referanser


## Eksterne lenker
* 
* ''Akkaren er tilbake''  Artikkel i Bladet Vesterålen
Paulinus av York

**Paulinus av York** (død 10. oktober 644) var en romersk misjonær og den første erkebiskopen i York.

## Liv og virke
### Misjonær
I 601 sendte pave Gregor I den store en gruppe misjonærer til de britiske øyer for å kristne angelsakserne, som fremdeles bekjente seg til sin egen, angelsaksiske mytologi. Noen få år senere besluttet paven å sende flere misjonærer til øygruppen. Paulinus var en misjonærene i den andre gruppen; han hadde til da vært munk i St. Andreas-klosteret i Roma. Han kom til England i 604, sammen med blant annet Mellitus.

Lite er kjent om Paulinus' aktiviteter i følgende to tiårene.

### Biskop
Etter å ha tilbrakt en del tid i Kent ble Paulinus vigslet til biskop; vigslingsåret kan ha vært 625, men kildene er uklare på dette punkt. Han fulgte Æthelburh av Kent, søster av Kents konge Eadbald, da hun dro til Northumbria for å gifte seg med kong Edwin av Northumbria. Paulinus lyktes da å omvende Edwin til kristendommen. Paulinus omvendte også mange av Edwins undersåtter og fikk bygd en del kirker.

Kong Edwins omvendelse skildres av Beda Venerabilis i *[[Historia Ecclesiastica]]*; kronikøren fremholder denne omvendelsen som et mønstereksempel for hvordan hedenske konger kunne vinnes for kristendommen: Ikke bare gikk kongen selv over til kristendommen, men også hans følge konverterte – for å unngå politiske problemer måtte han ha hoffets støtte til denne omvendelsen.

En av de kvinnene som biskop Paulinus døpte var en framtidig helgen som skulle bli kjent som Hilda av Whitby.

Biskop Paulinus' bestrebelser fikk et tilbakeslag i 633, da kong Edwin falt i slaget ved Hatfield Chase mot Penda av Mercia. Kongens fall førte til et tilbakeslag for kristendommen i Northumbria. Paulinus, dronning Æthelburg og hennes sønn, datter og barnebarn måtte flykte. De søkte tilflukt hos dronningens bror, som var konge i Kent. Paulinus ble biskop av Rochester, og dette embetet hadde han frem til sin død i 644.

Biskop Paulinus ble etter sin død opphøyd til helgen. Han har helgenstatus innen både den romersk-katolske kirke, den gresk-ortodokse kirke og den anglikanske kirke.

## Referanser


## Litteratur
* Mayr-Harting, H.M.R E. (1967): «Paulinus of York» i: G. J. Cuming: *Studies in Church History IV: The Province of York*. Leiden: Brill. s. 15–21.

## Eksterne lenker
* ''Prosopography of Anglo-Saxon England entry for Paulinus'' – lister de fleste samtidige og nær samtidige omtalene av Paulinus i primærkildene. Omfatter også en del falske listinger i charter.
Fylkesvei 401 (Akershus)

**Fylkesvei 401 i Akershus** gikk mellom Gjelleråsen og Kjul i Nittedal. Veiens lengde var 12,1&nbsp;km, armene medregnet.

Strekningen mellom Gjelleråsen og Kjul var tidligere del av , men ble omklassifisert etter at Hagantunnelen ble åpnet 2003.

2019 ble veien erstattet av fylkesvei 1536, og av delstrekninger av fylkesvei 1534 og fylkesvei 1541.

## Kommuner og knutepunkter

## Referanser


## Eksterne lenker
* Vegvesenets vegkart
Fylkesvei 402 (Akershus)

**Fylkesvei 402 i Akershus** gikk mellom Hakadal og Nittedal stasjon i Nittedal. Veiens lengde var 10,0&nbsp;km.

2019 ble veien erstattet av fylkesvei 1538, fylkesvei 1483, fylkesvei 1485, fylkesvei 1543, fylkesvei 1545 og fylkesvei 1547. 

## Kommuner og knutepunkter

## Referanser


## Eksterne lenker
* Vegvesenets vegkart
Tomas Johansson

**Tomas Johansson** (født 20. juli 1962 i Haparanda) er en pensjonert svensk bryter.

Johansson kom på andreplass ved OL i Los Angeles 1984, men han ble tatt i dopingkontroll og han ble fratatt sølvmedaljen og ble også utestengt i 18 måneder for bruk av Metenolon. I sitt comeback vant han bronse ved EM og i 1986 vant han VM-gull i Budapest. I 1988 vant han en bronsemedalje under OL i Seoul og i 1992 vant han en olympisk sølvmedalje i Barcelona. Han avsluttet sin bryterkarriere i OL 1996 i Atlanta uten medalje. Johansson er kanskje mest kjent for alle sin kamper mot den russiske kjempen Aleksandr Karelin som han aldri lyktes å beseire.

I 1986 ble han ble tildelt både Svenska Dagbladets gullmedalje og Radiosportens Jerringpris.

## Referanser




## Eksterne lenker
*
Long Acre

**Long Acre** er i gate i sentrale London, i bydelen Westminster. Den strekker seg fra Leister Square østover til Drury Lane på grensa til bydelen Camden. Long Acre er ei hovedgate i strøket som kalles Covent Garden. Gata ble anlagt i 1615 gjennom en del av klosterhagene til Westminster Abbey.

I tidligere tider var Long Acre dominert av sine mange vognmakere, og tradisjonen ble videreført i det 20. århundre av en rekke bilforhandlere som hadde sine «showroom» her. Long Acre er for øvrig adressen til Stanfords, en av Europas mest rikholdige butikker for kart og reiselitteratur.

Fra omkring 1890 til 1970 var de to kvartalene mellom Neal Street og Arne Street dominert av forlaget Odhams. Odhams publiserte kjente aviser og magasiner som Daily Herald, John Bull, Women's Own, Debrett's og Sporting Life. Mellom 1867 og 1878 lå på samme sted Queen's Theatre, på den tida Londons nest største teater etter Theatre Royal (Drury Lane).
Hopen videregående skole og Evangeliesenter

**Hopen videregående skole og Evangeliesenter** var en videregående skole og et av evangeliesentrene i Stiftelsen Pinsevennenes Evangeliesenter i perioden 1988-2008. Evangeliesenteret ble lagt ned i 2008. Skolen ble samtidig flyttet til Østerbo Evangeliesenter ved Halden og skiftet navn til Østerbo videregående skole. 

Hopen videregående skole lå på den lille gården Hopen ved Høydalsfjorden i Flora kommune. 

## Historie
Ella og Asbjørn Ystebø, eiere av den lille gården Hopen, kontaktet Evangeliesenteret på 1980-tallet. De ønsket at gården kunne bli et hjem og en skole hvor mennesker kunne få en ny sjanse i livet. 

I august 1988 var det oppstart av en liten skole med sju elever. Fagtilbudet var en ettårig møbelsnekkerlinje, og i løpet av de to neste årene hadde eldhuset blitt maskinverksted, låven sløydsal, hønsehuset lærerværelse og gårdshusets kjeller et moderne klasserom. Samtidig ble et internat med åtte rom bygget.  

Tilbudet var etterspurt og ble etterhvert utvidet. I 1996 kunne en nyreist skolehall og et utvidet internatområde innvies. Det var nå plass til 23 beboere. 

Møbelsnekkerlinjen ble utvidet til et to-årig tilbud (Grunnkurs trearbeidsfag og VK1 snekkerfag), og en ny toårig kokkelinje (Grunnkurs hotell- og næringsmiddelfag og VK1 kokkfag) ble introdusert. 

Høsten 2001 startet skolen med tilbud om VK2 allmennfaglig påbygning, noe som gjorde at utdanningen ved Hopen ga generell studiekompetanse.

Våren 2003 startet skolen med Grunnkurs byggfag. VK1 tømrer startet opp året etter. Hopen fikk med dette 46 elevplasser fordelt på sju forskjellige studietilbud. 

På det meste jobbet det 25 ansatte ved Hopen videregående skole og evangeliesenter

I 2008 var Evangeliesenteret i en presset økonomisk situasjon og valgte å flytte skolevirksomheten fra Hopen til Østerbo evangeliesenter utenfor Halden. Skolen lever der videre som Østerbo videregående skole. 

## Undervisningstilbudet
* Vg1 bygg og anleggsteknikk 
* VG2 tømrer
* VG1 Hotell og næringsmiddelfag
* VG2 kokkfag
* VK2 Allmennfaglig påbygning

## Hopen evangeliesenter
Hopen evangeliesenter lå like ved den videregående skolen og var en omsorgsinstitusjon som fungerte som internat for skolen. 

Internatet/senteret hadde plass til 21 gutter og tre jenter, men ved behov ble det ble forsøkt ordnet med en annen inndeling av beboerplassene, flere jenteplasser eller tilrettelegging for ektepar. I tillegg leide Evangeliesenteret bygninger utenfor Hopen og hadde på det meste ca. 35 beboere.

## Om Evangeliesenteret
Stiftelsen Pinsevennenes Evangeliesenter, til vanlig kalt *Evangeliesenteret*, er en diakonal, kristen, frivillig organisasjon som driver arbeid mot rusmiddelavhengige med avvenning fra rus og hjelp til å begynne «et nytt liv». Evangeliesenteret er Norges største hjelpetiltak for russkadde.

## Eksterne lenker
* 
*
Fylkesvei 16 (Oppland)

**Fylkesvei 16 i Oppland** gikk mellom Jaren i Gran og Stryken i Lunner.

2019 ble veien erstattet av fylkesvei 2300 sammen med fylkesvei 21 og fylkesvei 24.

## Kommuner og knutepunkter

----Erstattet av riksvei 4.
----

* Hovland bru (over Rv4/E16, 33 m)

*  fra Grua sør mot Harestua
*  fra Bakken mot   Tveitmarka
*Fjellhammervegen fra Bekkestua mot Rundelen holdeplass

* Harestua sør
*
* Gjøvikbanen

* Svartberget bru (over Rv4, 34 m)

## Referanser


## Eksterne lenker
* Vegvesenets vegkart
Marit Malm Frafjord

**Marit Malm Frafjord** (født 1985) er en norsk tidligere håndballspiller som sist spilte for Team Esbjerg. Hun har tidligere spilt for Byåsen, Viborg, Larvik og CSM București. Hun har to OL-gull, ett VM-gull og fem EM-gull og har vært landslagskaptein.

## Karriere
Frafjord fikk sin debut på landslaget 28. september 2005 mot Portugal. Hun spilte åtte sesonger i Byåsen før hun gikk til Viborg HK i 2010. På Viborg ble hun cupmester i 2010 og 2011. I 2011 var hun kaptein på Norges lag som tok gull i Håndball-VM i São Paulo (Brasil), da Norge slo Frankrike i finalen 32–24. I 2012 var hun kaptein på Norges lag som tok gull i OL i London. Hun var også kaptein på Norges lag som tok sølv i EM 2012 i Serbia. For sine prestasjoner på klubb- og landslag ble hun i 2012 tildelt Olavstatuetten. I 2014 skrev hun under en treårskontrakt med Larvik. Hun gjorde comeback på landslaget i OL 2016 der Norge tok bronse. I mars 2017 ble det kjent at hun hadde skrevet under på en toårs kontrakt med det rumenske laget CSM București. Etter en sesong med București, hvor laget nådde semifinalen i mesterligaen, brøt hun kontrakten og la opp som toppspiller. Hun gjorde comeback i desember 2018 da hun tegnet kontrakt med Team Esbjerg i Danmark. I 2020 ble hun tatt ut i landslagstroppen til OL-kvalifiseringskampene mot Montenegro. Disse kampene kunne ikke spilles på grunn av covid-19, så Frafjords landslagscomeback kom først 1. desember 2020, nesten fire år etter hennes forrige landskamp.

Den 20. desember 2020 tok det norske håndballaget EM-gull i finalekamp mellom Norge og Frankrike i Herning, Danmark. Hun spilte på Norges lag som tok bronse under OL 2020 i Tokyo – som var utsatt til 2021 på grunn av covid-19-pandemien.

Hun la opp etter sesongen 2021/22. Hennes siste kamp var semifinalen i mesterligaen da Esbjerg tapte mot Györ.

## Meritter landslag
* OL 2020 (utsatt til 2021) – Bronse
* EM 2020 – Gull
* EM 2016 – Gull
* OL 2016 – Bronse
* EM 2012 – Sølv
* OL 2012 – Gull
* VM 2011 – Gull
* EM 2010 – Gull
* VM 2009 – Bronse
* EM 2008 – Gull
* OL 2008 – Gull
* VM 2007 – Sølv
* EM 2006 – Gull

## Referanser


## Eksterne lenker
* 
* 
* Malm Frafjords spillerprofil på Håndball.no
* Marit Malm Frafjord – spillerprofil på Viborg HK
Kaveh

**Kaveh** (persisk: کاوه آهنگر Kaveh Ahangar; engelskː Kaveh the Blacksmith) er en mytologisk figur i persisk mytologi som leder et opprør mot en hensynsløs fremmed hersker, Zahhāk. Hans historie er fortalt i det store episke diktet Shâhnâme, det persiske nasjonaleposet «Kongeboken» fra 900-tallet, av den persiske dikteren Firdausi. Skikkelsen Zahhāk, eller mer korrekt Azhi Dahāka, stammer fra avestisk tradisjon i Babylonia. Der er Zahhāk en slags demon, ikke menneske.

Smeden Kaveh er den mest berømte av de persiske mytologiske figurene som gjorde motstand mot det despotiske fremmede styret i Persia. Etter å ha mistet to av sine sønner som føde for Zahhāks slanger ledet han opprørere mot den arabiske herskeren av Persia og førte folket som styrtet tyrannen. Som et symbol på motstand og samhold, hever han sitt skinnforkle på et spyd som sitt seierssymbol. Forkleet er kjent som *Derafš-e Kāvīāni*. Dette flagget ble senere dekorert med kostbare juveler og ble symbolet på persisk uavhengighet og motstand mot fremmede inntrengere. 

På slutten Sasanide-epoken (224-651) ble Kavehs Derafš-e Kāvīāni et symbol for det persiske Sasanidedynastiet. Det ble dermed også representant for den persiske sasanidiske staten – *Ērānshāhr* (Kongedømmet Iran) – og kan dermed anses som det første nasjonale flagget i Iran.

Dynastiet Karen-Pahlav (også kjent som Huset Karen) som styrte sasanideriket fra ca. 500-tallet til ca. 800-tallet hevdet å være Kavehs etterkommere.

## Referanser


## Kilder
Anja Andersen

**Anja Jul Andersen** (født 15. februar 1969 i Odense) er dansk håndballtrener og tidligere -spiller. Hun spilte 133 kamper for det danske landslaget, og scoret 726 mål i perioden 1989–1999.

## Klubber som spiller
* Stjernen IF
* Vejle Allested
* ASH 72
* IF Jarl Arden
* Aalborg KFUM
* Ikast FS/Ikast-Bording Elite Håndbold
* Viborg HK
* Bækkelaget SK
* Tus Walle Bremen

## Klubber som trener
* Slagelse FH/Slagelse DT
* FCK Håndbold
* CS Oltchim Râmnicu Vâlcea

## Meritter som spiller

### Landslaget
* U-VM 1987 – Sølv
* VM 1993 – Sølv
* EM 1994 – Gull
* VM 1995 – Bronse
* OL 1996 – Gull
* EM 1996 – Gull
* VM 1997 – Gull

### Klubblag
* 1992 Norsk seriemester og sluttspillmester (Bækkelaget)
* 1994 Tysk cupmester + seriemester + vinner av Europacupen for seriemester (Tus Walle Bremen)
* 1995 Tysk cupmester + seriemester (Tus Walle Bremen)
* 1996 Tysk cupmester (Tus Walle Bremen)
* 1997 Norsk cupmester (Bækkelaget)
* 1998 Vinner av Europacupen for cupmestere (Bækkelaget)
* 1999 Norsk cupmester + seriemester + vinner av Europacupen for cupmestere (Bækkelaget)

## Meritter som trener
* 2003 Dansk cupmester + seriemester + EHF Cupvinner (Slagelse FH)
* 2004 Seriemester + Vinner av Champions League (Slagelse FH)
* 2005 Dansk cupmester + vinner av Champions League (Slagelse DT)
* 2006 Dansk seriemester
* 2007 Dansk mester(26 kamper/26 seire) + vinner av Champions League (Slagelse DT)
* 2009 Cupvinnercupmester

## Utmerkelser
* 1994: Valgt til verdens nest beste håndballspiller
* 1997: Kåret til verdens beste håndballspiller

## Bøker
* Christian Braad Thomsen: *Anja – legebarn og furie* (1996)
* Anja Andersen: *Mit håb om frihed* (1997)
* Anja Andersen: *Drømmen er mit mål* (1998)
* Henrik Madsen: *Anja* (2004)

## Referanser


## Eksterne lenker
* 
* 
*
Liste over Georgias presidenter

**Liste over Georgias presidenter** inneholder alle presidenter i Georgia etter selvstendigheten fra Sovjetunionen i 1991:

## Fotnoter


## Kilder
* 

## Eksterne lenker
*
Oppvarming

**Oppvarming** kan ha flere betydninger.

* En prosess hvor man øker temperatur.
* Oppvarming (fysisk aktivitet) – den øvelsen man utfører før hovedaktiviteten i forbindelse med fysisk aktivitet. 
* Oppvarming før et foredrag, konsert eller diskusjon betegner en innledning som setter to parter i riktig setting for en seanse.
* Varmeanlegg, en mekanisme for å opprettholde akseptabel temperatur, for eksempel i bygninger
Mervyn Haisman

**Mervyn Haisman** (født 15. mars 1928 i London, død 29. oktober 2010 i Valencia) var en britisk manusforfatter, som tidligere jobbet som skuespiller og hadde en teatergruppe. Han har også jobbet innen forsikring.

I slutten av 1960-årene begynte han å skrive manus sammen med Henry Lincoln. De skrev tre *[[Doctor Who]]*-historier mens Patrick Troughton spilte Doktoren. De het  *[[The Abominable Snowmen (Doctor Who)|The Abominable Snowmen]]*, *[[The Web of Fear (Doctor Who)|The Web of Fear]]* og *[[The Dominators (Doctor Who)|The Dominators]]*. I disse manusene skapte de yetirobotene og quarkene. Sistnevnte manus var det siste de skrev for serien, og etter uenigheter med de som laget serien ble den kuttet med en episode og kreditert til psevdonymet Norman Ashby. Haisman og Lincoln skrev også episoder for serien *Emergency Ward 10* og skrekkfilmen *[[Curse of the Crimson Altar]]* (1968).

## Referanser


## Eksterne lenker
* .
Kari Aalvik Grimsbø

**Kari Aalvik Grimsbø** (født 4. januar 1985 i Bergen) er en norsk håndballtrener og tidligere håndballmålvakt. Fra 2015 til 2020 spilte hun for  i Ungarn som vant mesterligaen tre ganger i denne perioden. Hun har spilt 173 kamper på Norges kvinnelandslag i håndball. Hun har to OL-gull, to VM-gull og fem EM-gull. Med ni mesterskapsgull, to sølv og to bronse var hun mestvinnende kvinnelige håndballspiller inntil hun ble forbigått av Camilla Herrem i 2021. Grimsbø er fra Skaun i Trøndelag.

## Karriere
### Klubb
Hun var inntil 2010 målvakt for  i  Postenligaen. Før hun kom til Byåsen spilte hun for  og . Hun gikk til  i Danmark i 2010. I 2015 tegnet hun kontrakt med ungarske . Győr vant mesterligaen i 2017, 2018 og 2019.

### Landslag
Den første landslagskampen spilte hun mot Portugal 28. september 2005, og i november 2006 ble hun plukket ut til Håndball-EM 2006 for damer i Sverige. Hun har også vært med i europamesterskap og verdensmesterskap på juniorsiden.

Norge fikk bronse ved Sommer-OL 2016, etter tap for Russland i semifinalen og seier mot Nederland i bronsefinalen, og Grimsbø ble av IHF kåret til mesterskapets beste keeper.

I 2018 takket hun nei til videre spill på landslaget, men i 2020 ble hun tatt ut i landslagstroppen i OL-kvalifiseringskampene mot Montenegro. Disse kampene ble avlyst på grunn av koronaviruspandemien. Den ungarske serien og mesterligaen ble også avbrutt, og Grimsbø la opp i 2020. 

### Trener
I 2020 ble hun keepertrener i Byåsen. I mars 2022 overtok hun som trener i Byåsen sammen med Valery Putans.

## Meritter
### Landslag
* VM 2017 – Sølv
* EM 2016 – Gull
* OL 2016 – Bronse
* VM 2015  – Gull
* EM 2014 – Gull
* OL 2012 – Gull
* VM 2011 – Gull
* EM 2010 – Gull
* VM 2009 – Bronse
* EM 2008 – Gull
* OL 2008 – Gull
* VM 2007 – Sølv
* EM 2006 – Gull

## Referanser




## Eksterne lenker
* 
* Kari uttatt i EM-troppen, fra avisa Sør-Trøndelag
Aleksandr Karelin

**Aleksandr Aleksandrovitsj Karelin**, (russisk: **Александр Александрович Карелин**, født 19. september 1967 i Novosibirsk) er en tidligere russisk bryter. Han vant ni VM-gull og tre OL-gull i tungvektsklassen og var ubeseiret i internasjonale konkurranser i perioden 1987&ndash;2000, de siste seks årene avga han ikke et eneste poeng. Han tapte til slutt finalekampen i OL 2000 mot amerikaneren Rulon Gardner. Karelins overlegenhet gjorde at han fikk tilnavn som «det russiske eksperimentet» og «løftekranen fra Sibir». Karelin regnes blant de fremste bryterne gjennom alle tider.

Aleksandr Karelin begynte med bryting i en alder av 13 år, men han veide allerede da 79 kilo og var 179 centimeter høy.

## Referanser


## Eksterne lenker
* 
*
Otto Aasen

**Otto Aasen** (1894–1983) var en norsk skihopper og kombinertløper.

Aasen vant sølvmedalje bak Jacob Tullin Thams under hopp normalbakke i VM i Lahtis, Finland i 1926. Han ble nummer 4 i kombinert i det samme VM.

Han vant kombinert i Holmenkollrennet i 1917 og 1918, og mottok Holmenkollmedaljen i 1919.

## Mesterskapsmedaljer

## Referanser


## Eksterne lenker
* 
* PDF-fil med vinnere av Holmenkollmedaljen
* PDF-fil med vinnere i Holmenkollen siden 1892
Robert Sloman

**Robert Sloman** (født 18. juli 1926 i Oldham i Lancashire i England, død 24. oktober 2005 i England) var en manusforfatter. Han jobbet også i *The Sunday Times* i over 20 år, hvor han ble distribusjonssjef, men har er mest kjent for manusene han skrev for TV.

Sloman begynte som skuespiller i 1951 etter at han var ferdig på universitetet. Han begynte å skrive manus et par år senere og fortsatte med det til fordel for skuespillerkarrieren. I 1970-årene skrev han flere historier for science fiction-serien *[[Doctor Who]]*. Sammen med produsent Barry Letts skrev han fire historier da Jon Pertwee spilte Doktoren. De het *[[The Dæmons]]* (kreditert til psevdonymet Guy Leopold), *[[The Time Monster]]*, *[[The Green Death]]* og *[[Planet of the Spiders]]*. Den første er sett på som en av de beste historiene i serien, mens de andre har sterke moralske budskap, spesielt *The Green Death* som handler om forurensning og globalisering. Da den ble utgitt på DVD i 2004 ble Sloman intervjuet om historien.

Sloman hadde også planlagt å bringe dalekene tilbake på slutten av sesong 9 i en historie kalt *The Daleks in London*. Denne historien ble forkastet da de som laget serien fant ut at man ikke hadde noen historie å lokke seerne til TV-en med på begynnelsen av sesongen og det viste seg at historien var for lik *[[The Dalek Invasion of Earth]]*. Forfatteren Louis Marks ble spurt om han kunne omskrive sin historie til å inkludere dalekene og den ble hetende *[[Day of the Daleks]]*.

Sloman skrev også to skuespill for Londons West End: *The Golden Rivet* og *The Tinker*, som senere ble til filmen *The Wild and the Willing*.

## Referanser


## Eksterne lenker
* .
* Nekrolog i The Guardian av Barry Letts.
Reidar Andersen

**Reidar Andersen** (1911–1991) var en norsk skihopper som konkurrerte på 1930-tallet.

Han vant bronse i Vinter-OL 1936 i Garmisch-Partenkirchen. I tillegg har han vunnet sølv i VM i 1930, 1935 og 1937. 

Han er den eneste som noen gang har vunnet parallelt Holmenkollrennet og Norgesmesterskapet 3 år på rad: 1936, 1937 og 1938. Han ble tildelt Holmenkollmedaljen i 1938.

Andersen ble i 1971 opptatt i National Ski Hall of Fame, og i biografien nevnes de 18 seirene han tok i skihopping under USA-turneen i 1939. Etter den andre verdenskrigen gjorde han enda en turne i statene for å fremme skisporten.

## Referanser


## Eksterne lenker
* 
* Oversikt over vinnere av Holmenkollrennene siden 1892 (PDF)
Gøril Snorroeggen

**Gøril Snorroeggen** (født 15. februar 1985 i Trondheim) er en norsk håndballspiller oppvokst på Kattem. Hun spilte for det danske laget Team Esbjerg 2011–2013. Snorroeggen har spilt 102 A-landskamper og scoret 224 mål for det norske kvinnelandslaget i håndball. Hun har også spilt 48 ungdomslandskamper i håndball. På seniornivå har hun vært med på EM-gull i 2004 og i 2006, VM-sølv i 2007, VM-gull i 2011 og OL-gull i 2008 og 2012.

24. juni 2010 skrev hun under for det danske laget Team Esbjerg med oppstart 1. januar 2011.
Ble årets playmaker i Danmark i sesongen 2011/12.
Hun har tidligere også spilt fotball og har seks ungdomslandskamper.

Hennes søster Marte Snorroeggen spilte også håndball (48 ungdomslandskamper og 18 seniorlandskamper).

## Meritter i håndball
* OL 2012 – Gull
* VM 2011 – Gull
* OL 2008 – Gull
* VM 2007 – Sølv
* EM 2006 – Gull
* EM 2004 – Gull

## Referanser




## Eksterne lenker
* 
* Gøril Snorroeggens profil på handball.no
* Introduksjon av Gøril Snorroeggen hos Europamester.dk
Hallstein Bronskimlet d.a.y.

**Hallstein Bronskimlet d.a.y.** (den aller yngste), født 1918. Forfatter og fritenker fra Volda. Var den første av Flåklypa-figurene Kjell Aukrust introduserte i Mannskapsavisas avisspalte Våre Duster, og som senere ble overført til den fiktive avisen Flåklypa Tidende. 

Bronskimlet d.a.y. har høye tanker om seg selv og har mottatt stipender, men blir lite lest. Han er forfatter av «Eg baska meg trøyt».

*Hallstein Bronskimlet d.a.y. – en av de fire store* (Cappelen, 1997) er en humorbok av Kjell Aukrust som samler tidligere tekster fra Flåklypa Tidende.

## Litteratur
* 

## Referanser
Olsenbanden jr.

***Olsenbanden jr.*** er et svensk idé-konsept (Lilla Jönssonligan) og en videreføring av de gamle *[[Olsenbanden]]*-filmene. Tilretteleggelsen var ved Sverre Holm og Arne Lindtner Næss. Alle film- og TV-seriene om Olsenbanden jr. ble produsert av Nordisk Film.

I Norge startet det med en julekalender på TV 2, og utviklet seg siden til spillefilmproduksjoner. *Olsenbanden jr.* er historien om Egon Olsen, Benny Fransen og Kjell Jensen som barn. Første gang Egon møtte Kjell og Benny var da Egon begynte på ny skole. Han kom fra barnehjemmet Lykkebo, hvor han hadde bodd nærmest hele livet. Kjell og Benny ble ofte mobbet på skoleveien av Biffen, Johnny og Knut. Da Egon slo Biffen i håndbak med hjelp av en prompepute, sluttet de med det. Men fortsatt misliker de to bandene hverandre sterkt. Det er også her Valborg og Kjell innleder sitt forhold. Forskjellen mellom seniorfilmene og juniorfilmene er at Olsenbanden er på en slags måte helter. De driver  med rampestreker og kupp, men de bekjemper skurkene og samarbeider med politiet.

Det oppstod et kontinuitetsproblem mellom juniorfilmene og den originale serien. Barneseriene er lagt til slutten av 1950-årene, og stanset på starten av 1960-tallet. Den første «originale» filmen ble utgitt i 1969, da Kjell og Valborg allerede hadde tre barn, hvorav den eldste allerede en tenåring. Den siste juniorfilmen foregår imidlertid i 1962. 

PC-spillet *Olsenbanden Jr. - I Vikingenes fotspor* er basert på Olsenbanden jr.

## Filmer
* 2001: *[[Olsenbanden jr. – Første kupp]]* (24 delers TV-serie, sendt som julekalender på TV 2)
* 2003: *[[Olsenbanden jr. går under vann]]*
* 2004: *[[Olsenbanden jr. på rocker'n]]*
* 2006: *[[Olsenbanden jr. på Cirkus]]*
* 2007: *[[Olsenbanden jr. Sølvgruvens hemmelighet]]*
* 2009: *[[Olsenbanden jr. Det sorte gullet]]*
* 2010: *[[Olsenbanden jr. Mestertyvens skatt]]*

## Roller
* Egon Olsen – Aksel Støren Aschjem, Ola Isaac Høgåsen Mæhlen, Oskar Øiestad og Thomas Stene-Johansen.
* Benny Fransen – Lars Berteig Andersen, Ole Martin Wølner og Fridtjof Tangen.
* Kjell Jensen – Thomas Engeset, Robert Opsahl og Jonas Hoff Oftebro.
* Dynamitt-Harry – Jakob Schøyen Andersen, Jacob Beranek Hvattum og Petter Westlund
* Valborg - Julia Charlotte Geitvik, Maren Eikli Hiorth og Lina Sørlie Strand
* Biffen – Tor Gunnar Maagø Hunstad, Daniel Damvall (1992) og Bastian Hafr (født 1987)
* Herman Hermansen – Halvor Borgen Lindstad (født 1988; medvirket 2001, 2003 og 2004), Ole Martin Synnes og Thomas Fjeldberg
* Kriminalbetjent Hermansen –	Anders Hatlo
* Kriminalassistent Holm –	Johannes Joner
* Ingrid -  Karoline Gamlund, Ane Weie Nilsen, Tora Hagen Frogner og Regine Leenborg Anthonessen (1995)

## Referanser
Georg Østerholt

**Georg Østerholt** (født 13. desember 1892 i Gjerstad, død 20. september 1982 i Bergen) var en norsk skogsinspektør og skihopper som konkurrerte på 1920-tallet.

Østerholdt tok befalsutdanning i Forsvaret, og utdannet seg senere videre ved Skogsskolen på Kongsberg og ble etterhvert takstmann for Oslo kommune i forbindelse med skogene i Oslo-marka. Senere kom han til Toten Cellulosefabrikk, hvor han var tømmer- og skogssjef. Etter 15 år her sviktet helsen og han slo seg ned i Bergen hvor han arbeidet til nådd pensjonsalder.

Han fikk bronse i stor bakke under Ski-VM 1926, og vant Kongepokalen i kombinert i Holmenkollen i 1918. I 1921 tok han Kongepokalen i langrenn i Solbergbakken. Han ble norgesmester i kombinert i Graakallbakken i Trondheim i 1921.

Østerholt var sønn av gårbruker og konkurranseskytter Per Østerholt (f. 1853, d. ?).

## Referanser


## Eksterne lenker
* 
*
Hans Kleppen

**Hans Kleppen** (født 16. mars 1907 i Bø i Telemark, død 12. april 2009 samme sted) var en norsk skihopper og kombinertløper. Han konkurrerte for IL Skarphedin. I sitt yrkesaktive liv var han drosjesjåfør, sjåførlærer og bilselger.

Kleppen tok bronse i skihopping under Ski-VM 1929 i Zakopane. Han deltok også i Vinter-OL 1928 i St. Moritz (36.-plass), og var prøvehopper i OL i Lake Placid i 1932. Han ble norgesmester i skihopping i 1934, og har også kongepokal i kombinert. Da han døde i 2009, 102 år gammel, hadde han i flere år vært Norges eldste nålevende olympier. Etter Kleppens død er hans posisjon overtatt av en OL-deltaker fra Berlin 1936, padleren Ivar Iversen, som fylte 95 år i august 2009.

Premiesamlingen hans ble i 2009 gitt til Bø Museum.

## Referanser


## Kilder
* Sveits' Olympiske Komité: Offisiell rapport om vinter-OL 1928, del 2
* Dagbladets papirutgave: Hans i hundre (16. mars 2007)

## Eksterne lenker
*
Hagbart Haakonsen

**Hagbart Haakonsen** (1895–1984) var en norsk kombinert- og langrennsløper. Han konkurrerte for sportsklubben BUL i Oslo. Han vant kongepokalen i 1919 for seieren i kombinert i Gråkallrennet. Han utviklet også en serie med skismurning kalt HA-GLI.

## Meritter
* OL 1928: 5.-plass på 18&nbsp;km
* VM 1929: 5.-plass på 18&nbsp;km
* Holmenkollmedaljen 1927

## Referanser


## Eksterne lenker
* 
* Skiforeningen.no med PDF-fil på vinnere av Holmenkollmedaljen
Justin Cox

**Justin Cox** (født 13. mars 1981 i Merritt i Britisk Columbia) er en canadisk ishockeyspiller som for øyeblikket spiller løper for den tyske klubben EV Duisburg Die Füchse. Han kom dit fra den norske eliteserieklubben Storhamar Dragons foran 2007/08–sesongen. Cox kom til Storhamar midt i 2007-sesongen fra det sveitsiske laget EHC Visp og har tidligere spilt for Prince George Cougars, Utah Grizzlies, Idaho Steelheads og San Antonio Rampage. Cox ble for øvrig draftet av Dallas Stars i 1999, men har spilt for klubbens farmerlag Utah Grizzlies i AHL.

## Referanser


## Eksterne lenker
* 
* Spillerens profil på Storhamar Dragons.no
Kenneth Karlsen

**Kenneth Widemann Karlsen** (født 29. juni 1973 i Drammen) er en norsk tidligere fotballspiller. Han var forsvarsspiller og spilte brorparten av karrieren i Strømsgodset før han spilte noen sesonger for Mjøndalen, der han nå er sportslig leder. Kenneth Karlsen er sønn av tidligere Strømsgodset-spiller Helge Widemann Karlsen, og også hans bestefar Erling og hans oldefar Waldemar har spilt for klubben.

## Spillerkarriere
Karlsen debuterte for Strømsgodset borte mot Fredrikstad FK 22. juni 1992. Han spilte for Strømsgodset fra 1992 til 2006 før han la opp og deretter gjorde comeback for Mjøndalen. Han la opp for godt i 2010. Karlsen spilte 289 obligatoriske kamper for Strømsgodset og skåret 30 mål. Han har også spilt bandy på toppnivå for klubben.

## Referanser




## Eksterne lenker
* 
* Spillerprofil Strømsgodset
* Spillerprofil Mjøndalen
Hans Beck

**Hans Arnold Beck** (født 25. april 1911 på Kongsberg, død 10. april 1996 i Oslo) var en norsk skihopper.

Han fikk sølv i spesielt hopp under OL 1932 i Lake Placid.

## Referanser


## Eksterne lenker
*
Jarl (navn)

**Jarl** og **Jarle** er nordiske mannsnavn som er avledet av det norrøne ordet for «høvding», *jarl*. Navnet er i dag mest utbredt i Norge i formen *Jarle*. En navnebærer er finske Jarl Wahlström (1918–1999), som var den tolvte generalen i Frelsesarmeen.

## Etymologi
*Jarl* har urnordisk opprinnelse (**erilaR*) og betyr «høvding» eller «adelsmann». Det er en direkte kognat til det engelske ordet *earl*. I Norrøn mytologi, i diktet Rígsþulam, er Jarl sønn av guden Ríg og stamfar til krigerklassen. 

*Jarle* er en yngre norsk form av *Jarl*.

Se også navnet *[[Erling]]* som betyr «etterkommer av Jarl».

## Utbredelse
*Jarl* er kjent brukt i som navn i Sverige og Finland fra midten av 1800-tallet og i Norge fra slutten av 1800-tallet. *Jarle* ble først tatt i bruk som navn i Norge i 1920-årene og er pr i dag mer brukt i Norge enn den opprinnelige versjonen. *Jarl* hadde sin popularitetstopp i Norge i 1930-årene, mens *Jarle* hadde sin popularitetstopp i 1960-årene.

Navnet er i dag i bruk i hele Norden, og er mest utbredt i Norge, Finland og Sverige.

|}

## Kjente navnebærere

Listene er ordnet kronologisk etter fødselsår.
### Fornavn
* Jarl Waldemar Lindeberg (1876–1932), finsk matematiker
* Jarl Bruu (1887–1984), norsk bokser
* Jarl Hemmer (1893–1944), finlandssvensk forfatter
* Jarl Hjalmarson (1904–1993), svensk politiker
* Jarl André Bjerke (1918–1985), norsk forfatter og lyriker
* Jarl Wahlström (1918–1999), finsk general i Frelsesarmeen
* Jarl Kulle (1927–1997), svensk skuespiller
* Jarle Ofstad (1927–2014), norsk lege
* Jarle Benum (født 1928), norsk politiker
* Jarle Høysæter (1933–2017), norsk journalist
* Jarle Bondevik (født 1934), norsk filolog
* Jarl Munch (1935–2025), norsk journalist  og forfatter
* Jarle Simensen (født 1937), norsk historiker
* Jarle Aarbakke (født 1942), norsk farmasøyt og politiker
* Jarl Emsell Larsen (født 1951), norsk filmskaper
* Jarl Friis-Mikkelsen (født 1951), dansk skuespiller og TV-vert
* Jarl Mohn (født 1951), amerikansk medieleder
* Jarle Råum (født 1955), norsk fotballspiller og -trener
* Jarle Førde (født 1956), norsk jazzmusiker
* Jarl Goli (født 1957), norsk programleder
* Jarle Friis (født 1964), norsk ishockeyspiller
* Jarle Vespestad (født 1966), norsk jazzmusiker
* Jarle Flo (født 1970), norsk fotballspiller
* Jarle Wee (født 1972), norsk fotballspiller
* Jarle Rødberg Larsen (født 1974), norsk politiker
* Jarle Bernhoft (født 1976), norsk sanger og gitarist
* Jarle Andhøy (født 1977), norsk eventyrer
* Jarle Waldemar (født 1978), norsk sanger og forfatter 
* Jarl André Storbæk (født 1978), norsk fotballspiller
* Jarl Espen Ygranes (født 1979), norsk ishockeyspiller
* Jarle Steinsland (født 1980), norsk fotballspiller
* Jarl Salomein (født 1989), belgisk syklist
* Jarl Magnus Riiber (født 1997), norsk kombinertløper

### Jarl eller Jarle som etternavn
*Stefan Jarl, svensk filmregissør

### Se også
*Jarl &ndash; Den opprinnelige betydningen av ordet
*Jarlsberg
*Jarlshof &ndash; Bosetning på Shetland
*Jarlsø &ndash; Ei lita øy i Vestfold

## Referanser
Tlingit

**Tlingit** (eller *thlinget, tlinkit*) er et nordamerikansk indianerfolk som taler et na-dené-språk. Det tradisjonelle bosetningsområde for tlingitene (nå ca. 10&nbsp;000) strekker seg fra kystområdene i det sørøstlige Alaska (USA) og inn i Canadas Britisk Colombia-provins og Yukon-territorium.

Tlingitene førte en utrettelig kamp mot de russiske inntrengerne. I 1802 klarte de å overmanne den russiske garnisonen i Fort Sankt Mikael (nær det nåværende Sitka), drepte de fleste russerne der og brente ned fortet. Et lignende angrep lyktes mot Yakutat i 1804.

## Referanser
Organisk materiale

**Organisk materiale** eller **organisk stoff** er en samlebetegnelse på organiske forbindelser fra døde organismer. Organisk materiale finnes både på landjorden, i havet og på havbunnen. Slikt materiale er næring for mikroorganismer, som bryter det ned og omdanner det og mineraler til næring for nye levende organismer.

Under noen forhold, slik som frost, sur jord, oksygenmangel eller tørke, holder ikke nye organismers opptak av næringen tritt med nedbrytningen av det organiske materialet. Det kan føre til opphopninger av organisk materiale som ikke er fullstendig nedbrutt. Når det på denne måten dannes et lag av torv på en viss tykkelse oppstår det myr. Lagret organisk materiale og organisk materiale under nedbryting på jordoverflaten kalles humus. Olje er også et lagret organisk materiale, men her skjer lagringen under trykk.

## Referanser


## Se også
*Jordtyper
*Økologi
*Organisk forbindelse
Bongotrommer

**Bongotrommer** eller **bongos** er to sammenfestede trommer av tre, keramikk eller annet hardt materiale, vanligvis overtrukket med okse- eller geiteskinn. De to trommene har ulik størrelse og dermed forskjellig tone.

Avhengig av hvilket materiale bongoene er laget av, kan trommeskinnene strammes enten med stemmenøkkel, stramming av tau eller ved å behandle skinnet med fuktighet og voks. Normalt spiller man på bongos med finger- og håndslag mens trommene er plassert mellom knærne, men det finnes også stativer. 

Bongos er av cubansk opprinnelse og regnes normalt som et afro-cubansk perkusjonsinstrument, i likhet med congas. Instrumentet er i spredd til en lang rekke land i verden.

I norsk dagligtale er «bongotrommer» gjerne brukt som en felles benevning på håndtrommer av ikke-europeisk opprinnelse.
Anders Besseberg

**Anders Besseberg** (født 1946) er en norsk tidligere skiskytter og skiskyttertrener. Han var president i Det internasjonale skiskytterforbundet (IBU) fra 1992 til 2018.

## Karriere
Besseberg var i sin aktive periode på det norske landslaget i skiskyting. I 1976 ble han norsk landslagstrener, en stilling han hadde til 1980.

Han begynte deretter i IBUs tekniske komité og ble visepresident i forbundet i 1988. Han overtok ledervervet etter russeren Igor Novikov i 1992. I løpet av Bessebergs tid som leder har skiskyting utviklet seg til å bli en av de viktigste vinteridrettene. Under IBU-kongressen 2010 i St. Petersburg ville han ikke stille som lederkandidat, men etter massivt press lot han seg likevel gjenvelge frem til 2014.

I september 2014 ble han nok en gang valgt for fire nye år på IBUs ellevte kongress i østerrikske St. Wolfgang im Salzkammergut med rent flertall. Besseberg uttalte at han egentlig ønsket å tre til side etter 22 år i vervet, men stilte til gjenvalg for å hindre at den kontroversielle, russiske kandidaten Aleksandr Tikhonov ble valgt til IBU-president. Besseberg vant klart med 33 stemmer, mens motkandidatene, Tikhonov og kanadiske James Carrabre, fikk henholdsvis elleve og seks stemmer.

## Domfelt for korrupsjon
12. april 2018 informerte Besseberg norske medier at han trakk seg som IBU-president i etterkant av anklager om korrupsjon.

28. januar 2021 ble en granskings&shy;rapport om korrupsjon i idretten offentliggjort. Denne rapporten gjentok anklagene om korrupsjon mot Besseberg. I april 2023 kom en tiltalebeslutning basert på anklager fra Økokrim om grov korrupsjon.

Den 9. januar 2024 startet rettssaken i Buskerud tingrett der Anders Besseberg sto tiltalt for grov korrupsjon i utland. Blant annet var han anklaget for å ha mottatt gaver og tjenester fra russere sentralt i saken.

12. april 2024 ble Besseberg dømt til fengsel i tre år og én måned og 1,41 millioner i verdiinndragning. Besseberg anket dommen på stedet. I Borgarting lagmannsrett ble han 2. september 2025 igjen funnet skyldig, og dømt til 3 års fengsel .

I mai 2024 ble han fratatt æresmedlemskapet i Norges idrettsforbund.

## Referanser


## Eksterne lenker
*